
 hvilket fisketegn - lystfisker eller fritidsfisker? 

der er 2 typer fisketegn - lystfiskertegn og fritidsfiskertegn


*lystfisker*


hvis du fisker med lette håndredskaber, skal du have lystfiskertegn. håndredskaber er fx fiskestang, pilk og harpun - redskaber som du fisker aktivt med.


hvem skal ikke have lystfiskertegn?


* personer under 18 år
* personer der har opnået ret til folkepension
* fritidsfiskere som har et gyldigt fritidsfiskertegn
* ejeren og resten af husstanden af den grund, der ligger nærmest ved det ferskvand, der bliver fisket i.
* lystfiskere der fisker i put and take søer (ørredssøer).
* fisketegnet er personligt og må ikke bruges af andre - heller ikke af personer i familien eller personer som har den samme adresse.


*fritidsfisker*


hvis du fisker med redskaber som fx garn, ruser og kroge, skal du have fritidsfiskertegn. redskaberne fisker passivt, uden at du behøver at være til stede.


for at være fritidsfisker skal du:


* være fyldt 12 år (der er ingen øvre aldersgrænse)
* have fast bopæl i danmark, medmindre du kommer fra et eu-land, island eller norge og har en nærmere tilknytning til danmark, for eksempel på grund af arbejde her i landet.
* du skal have fritidsfiskertegn, selvom du har opnået ret til folkepension.


fisketegnet er personligt og må ikke bruges af andre - heller ikke af personer i familien eller personer som har samme adresse.

 